# data[].attributes.body
นายอภิสิทธิ์ เวชชาชีวะ นายกรัฐมนตรีในขณะนั้น เคยเข้าร่วมการประชุมผู้นำ G20 ในฐานะประธานอาเซียน ๒ ครั้ง ได้แก่ การประชุมผู้นำ G20 ครั้งที่ ๒ ณ กรุงลอนดอน สหราชอาณาจักร เมื่อเดือนเมษายน ๒๕๕๒ (ค.ศ. ๒๐๐๙) และการประชุมผู้นำ G20 ครั้งที่ ๓ ที่นครพิตส์เบิร์ก สหรัฐอเมริกา ในเดือนกันยายน ๒๕๕๒ อนึ่ง ในช่วงปี ๒๕๕๒ – ๒๕๕๓ ซึ่งเป็นช่วงวิกฤติเศรษฐกิจโลก มีการจัดการประชุมผู้นำ G20 ปีละ ๒ ครั้ง

# data[].attributes.body
G20 ก่อตั้งขึ้นเมื่อปี ๒๕๔๒ (ค.ศ. ๑๙๙๙) เป็นกรอบการหารืออย่างไม่เป็นทางการเพื่อสนองตอบ
ต่อวิกฤตการเงินในช่วงปลายทศวรรษ ๑๙๙๐ โดยการหารือมุ่งเน้นใน ๓ ประเด็นหลัก คือ (๑) เศรษฐกิจและเสถียรภาพทางการเงินโลก (๒) การเพิ่มความแข็งแกร่งของโครงสร้างทางการเงิน และ (๓) การส่งเสริมการพัฒนาเศรษฐกิจระหว่างประเทศของประเทศอุตสาหกรรมชั้นนำและประเทศเศรษฐกิจเกิดใหม่

สมาชิกของ G20 ประกอบด้วยผู้แทนสหภาพยุโรป และอีก ๑๙ ประเทศ ได้แก่ ประเทศอุตสาหกรรมชั้นนำ ๘ ประเทศ (ได้แก่ สหราชอาณาจักร แคนาดา ฝรั่งเศส อิตาลี ญี่ปุ่น เยอรมนี สหรัฐอเมริกา และออสเตรเลีย) และประเทศกำลังพัฒนาขนาดใหญ่ ๑๑ ประเทศ (ได้แก่ อาร์เจนตินา บราซิล จีน อินเดีย อินโดนีเซีย เม็กซิโก รัสเซีย ซาอุดีอาระเบีย แอฟริกาใต้ เกาหลีใต้ และตุรกี) ทั้งนี้ ขนาดเศรษฐกิจของสมาชิก G20 คิดเป็นร้อยละ ๙๐ ของเศรษฐกิจโลก และมีจำนวนประชากรรวมกันประมาณ ๒ ใน ๓ ของโลก

เดิม G20 เป็นการประชุมระดับ รมว. คลัง และผู้ว่าการธนาคารกลาง โดยมีผู้อำนวยการ IMF และประธานธนาคารโลก เข้าร่วมโดยตำแหน่ง อย่างไรก็ตาม วิกฤตเศรษฐกิจโลกในปี ๒๕๕๑ ส่งผลให้มีการยกระดับการประชุม G20 เป็นระดับผู้นำ โดยจัดขึ้นครั้งแรกเมื่อเดือนพฤศจิกายน ๒๕๕๑ ณ กรุงวอชิงตัน สหรัฐอเมริกา เพื่อเป็นเวทีหลัก (premier forum) สำหรับผู้นำประเทศสมาชิกในการหารือประเด็นเศรษฐกิจระหว่างประเทศ

ประธาน G20 มาจากการหมุนเวียนระหว่างประเทศสมาชิก โดยมีประเทศที่จะดำรงตำแหน่งประธานและเป็นเจ้าภาพจัดการประชุมระดับผู้นำ G20 ในอนาคตอันใกล้ ดังนี้

ปี ๒๕๖๑ (ค.ศ. ๒๐๑๘) กรุงบัวโนสไอเรส อาร์เจนตินา

ปี ๒๕๖๒ (ค.ศ. ๒๐๑๙)  นครโอซากา ญี่ปุ่น

ปี ๒๕๖๓ (ค.ศ. ๒๐๒๐)   กรุงริยาด ซาอุดีอาระเบีย

ตามธรรมเนียมปฏิบัติ ประเทศเจ้าภาพจะสามารถเชิญแขกเข้าร่วมการประชุมได้จำนวนหนึ่ง โดยที่ผ่านมา จะเชิญผู้นำประเทศที่ดำรงตำแหน่งประธาน (๑) อาเซียน (๒) African Union (AU) (๓) New Partnership for Africa’s Development (NEPAD) (๔) Global Governance Good (3G) และ (๕) สเปน ในฐานะแขกรับเชิญถาวร (Permanent Guest Invitee) รวมถึงเจ้าภาพอาจเชิญผู้นำจากประเทศที่มีความสัมพันธ์อันดีเพิ่มเติมอีก ๒ ประเทศ

# data[].attributes.body
เมื่อปี ๒๕๕๙ (ค.ศ. ๒๐๑๖) จีนเป็นเจ้าภาพ "การประชุมผู้นำ G20 ประจำปี ๒๕๕๙ (ครั้งที่ ๑๑)" ซึ่งจัดขึ้นระหว่างวันที่ ๔ – ๕ กันยายน ๒๕๕๙ ณ นครหางโจว สาธารณรัฐประชาชนจีน จีนได้เชิญพลเอกประยุทธ์ จันทร์โอชา นายกรัฐมนตรี ในฐานะประธานกลุ่ม ๗๗ เข้าร่วมเป็นกรณีพิเศษ โดยเป็นครั้งแรกที่ G20 เชิญประธาน G77 เข้าร่วมการประชุมระดับผู้นำ  ซึ่งไทยได้แสดงศักยภาพในการเป็นสะพานเชื่อมโยงความร่วมมือระหว่างทั้งสองกลุ่ม และสะท้อนวิสัยทัศน์และความต้องการของประเทศกำลังพัฒนาได้เป็นอย่างดี

# data[].attributes.headline
จัดขึ้น ณ นครหางโจว 

# data[].attributes.body
จัดขึ้น ณ นครหางโจว สาธารณรัฐประชาชนจีน ภายใต้หัวข้อหลักว่า “Towards an Innovative, Invigorated, Interconnected and Inclusive World Economy” เพื่อสะท้อนถึงภาวะเศรษฐกิจโลกในช่วงนั้นที่กำลังฟื้นตัวอย่างช้า ๆ นับจากวิกฤติการเงินโลกเมื่อปี ๒๕๕๑ (ค.ศ. ๒๐๐๘) แต่ก็ยังคงต้องการแรงกระตุ้นใหม่ ๆ เพื่อให้การเติบโตอยู่ในระดับที่ G20 ตั้งเป้าไว้ กล่าวคือ ร้อยละ ๒ ภายในปี ๒๕๖๑ (ค.ศ. ๒๐๑๘)

# data[].attributes.headline
การประชุมครั้งนี้ได้

# data[].attributes.body
การประชุมครั้งนี้ได้รับการกล่าวถึงว่า
เป็นการประชุมสุดยอดด้านการพัฒนา (Development Summit) โดยนอกจากจะเน้นความร่วมมือด้านการกอบกู้ความเชื่อมั่นและสนับสนุนการเติบโตและการพัฒนาของเศรษฐกิจโลก ซึ่งเป็นประเด็นที่ G20 ให้ความสำคัญอยู่แล้ว จีนในฐานะเจ้าภาพ ยังได้เพิ่มประเด็นเรื่องการบรรลุวาระการพัฒนาที่ยั่งยืน ค.ศ. ๒๐๓๐ ให้เป็นวาระสำคัญของการหารือ อีกทั้งยังได้เชิญแขกรับเชิญที่เป็นประเทศกำลังพัฒนาเข้าร่วมจำนวนมากที่สุดอีกด้วย ซึ่งได้รับการตอบรับเป็นอย่างดีจากประเทศสมาชิก G20 และประชาคมระหว่างประเทศ

# data[].attributes.headline
กำหนดจะจัดขึ้นระหว่า

# data[].attributes.body
กำหนดจะจัดขึ้นระหว่างวันที่ ๓๐ พฤศจิกายน - ๑ ธันวาคม ๒๕๖๑ ณ กรุงบัวโนสไอเรส สาธารณรัฐอาร์เจนตินา ภายใต้หัวข้อหลักว่า “Building Consensus for Fair and Sustainable Development” (นับเป็นการประชุม G20 ครั้งแรกในทวีปอเมริกาใต้ และครบรอบ ๑๐ ปี ของการจัดการประชุมผู้นำ G20)

# data[].attributes.headline
การดำเนินการที่สำคัญ

# data[].attributes.body
การดำเนินการที่สำคัญในการประชุม G20 ประจำปี ๒๕๖๑

ด้านอนาคตของงาน ได้แก่ การจัดตั้ง joint Meeting ระหว่าง Education Working Groups และ Employment Working Groups ซึ่งนับเป็นการจัดหารือร่วมเป็นครั้งแรกในการประชุม G20 เพื่อรับมือกับประเด็นอนาคตของงาน ซึ่งผลจากการหารือร่วมนี้จะใช้เป็นพื้นฐานสำหรับ การประชุม Joint G20 Meeting of Ministers of Education and Employment ในเดือนกันยายน ๒๕๖๑

ด้านโครงสร้างพื้นฐานเพื่อการพัฒนา โดยที่ประชุมรัฐมนตรีด้านต่างประเทศของ G20 ได้หารือถึงแนวทางการกระตุ้นการลงทุนของเอกชนในโครงสร้างพื้นฐาน รวมทั้งการดำเนินการตาม G20 Compact with Africa เพื่อส่งเสริมการลงทุนที่ภาคเอกชนมีบทบาทนำ และพัฒนาสภาพแวดล้อมที่เหมาะสมแก่การลงทุน

ด้านอนาคตที่มีอาหารอย่างยั่งยืน เช่น การจัดทำ proposal ในด้านอนาคตที่มีอาหารอย่างยั่งยืน โดยที่ประชุม Meeting of Agricultural Chief Scientists of the G20 (MACS-G20) ได้หารือถึงผลกระทบของการเปลี่ยนแปลงสภาพภูมิอากาศต่อการผลิตทางด้านการเกษตร การบริหารจัดการดิน และการปรับปรุงพันธุกรรม

ด้านอื่น ๆ เช่น (๑) การจัดตั้ง Climate Sustainability Working Group เพื่อรับมือกับปัญหา
การเปลี่ยนแปลงสภาพภูมิอากาศ และกำหนดยุทธศาสตร์และมาตรการในระยะยาวเพื่อลดการปล่อยก๊าซเรือนกระจก และการระดมทุนเพื่อดำเนินการต่อประเด็นการเปลี่ยนแปลงสภาพภูมิอากาศ  (๒) การจัดทำ G20 Energy Ministers Communiqué โดยรัฐมนตรีด้านพลังงานของ G20 ซึ่งมีเนื้อหาสนับสนุนการดำเนินการของ G20 ในด้านการเปลี่ยนผ่านทางพลังงาน เพื่อมุ่งสู่พลังงานสะอาด รวมทั้งระบบทางด้านพลังงานที่มีความยืดหยุ่นและโปร่งใส และความมั่นคงทางด้านพลังงาน โดยที่ประชุมรัฐมนตรีด้านพลังงานของ G20 ได้รับทราบการจัดทำ “Energy Access and Affordability Voluntary Action Plan for Latin America and the Caribbean” ซึ่งได้ผลักดันโดยสาธารณรัฐอาร์เจนตินาในฐานะประธาน G20 ทั้งนี้ G20 Energy Ministers Communiqué จะถูกเสนอต่อที่ประชุมผู้นำ G20 ต่อไป

# data[].attributes.headline
กำหนดจัดขึ้นระหว่างว

# data[].attributes.body
กำหนดจัดขึ้นระหว่างวันที่ ๒๘ มิถุนายน - ๒๙ มิถุนายน ๒๕๖๒ ครั้งที่ ๑๔ ณ เมืองโอซากา ประเทศญี่ปุ่น

# data[].attributes.headline
การประชุมสุดยอดครั้ง

# data[].attributes.body
การประชุมสุดยอดครั้งนี้ จะเน้นประเด็นด้านเศรษฐกิจ การค้า และการลงทุนระดับโลก ด้านนวัตกรรม ด้านการพัฒนา ด้านสิ่งแวดล้อมและพลังงาน
รวมถึงประเด็นอื่นๆด้วย เช่น การจ้างงาน การส่งเสริมสตรี และสุขภาพ เป็นต้น (สำหรับประเทศไทยเข้าร่วมประชุมครั้งนี้ ในฐานะที่เป็นประธานอาเซียน)